Na temelju članka 10. stavka 1. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10.) i članka 32. Statuta Općine Kalnik („Službeni glasnik Koprivničko-križevačke županije“, broj 5/13.), Općinsko vijeće Općine Kalnik na 6. sjednici održanoj 17. prosinca 2016. donijelo je

# ODLUKU

**o koeficijentima za obračun plaće službenika i namještenika**

**u Jedinstvenom upravnom odjelu Općine Kalnik**

**Članak 1.**

 Odlukom o koeficijentima za obračun plaće službenika i namještenika u Jedinstvenom upravnom odjelu Općine Kalnik (u daljnjem tekstu: Odluka), utvrđuju se koeficijenti za obračun plaće službenika i namještenika u Jedinstvenom upravnom odjelu Općine Kalnik (u daljnjem tekstu: Jedinstveni upravni odjel).

**Članak 2.**

 Plaću službenika i namještenika u Jedinstvenom upravnom odjelu čini umnožak složenosti poslova radnom mjesta na koje je službenik raspoređen i osnovice za obračun plaće, uvećan za 0,5 % za svaku navršenu godinu radnog staža.

**Članak 3.**

 Za obračun plaće službenika i namještenika u Jedinstvenom upravnom odjelu određuju se koeficijenti za sljedeća radna mjesta:

1. Pročelnik Jedinstvenog upravnog odjela 1,73,
2. Viši referent 1,37,
3. Komunalni redar 1,36,
4. Poljoprivredni redar 1,36,
5. Komunalni radnik 1,00.

**Članak 4.**

 Rješenja o plaći službenika i namještenika donosi pročelnik Jedinstvenog upravnog odjela.

**Članak 5.**

 Stupanjem na snagu ove Odluke prestaje važiti Odluka o koeficijentima za obračun plaće službenika i namještenika u Jedinstvenom upravnom odjelu Općine Kalnik („Službeni glasnik Koprivničko-križevačke županije“, broj 14/10.).

**Članak 6.**

 Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE OPĆINE KALNIK**

KLASA: 121-01/16-01/01

URBROJ: 2137/23-16-1

Kalnik, 17. prosinca 2016.

 **PREDSJEDNIK:**

 **Igor Tomić**, univ.bacc.ing.mech.